Зодијак

Зодијакот претставува замислен појас на небесниот свод и се протега приближно 8 степени од двете страни на сончевата еклиптика (патеката на Сонцето) којшто ги вклучува и еклиптиките на Месечината, и на планетите Меркур, Венера, Марс, Јупитер и Сатурн. Името зодијак потекнува од грчкиот збор ζώο - што значи животно. Постои зодијак и во хиндуистичката астрологија, сличен на овој во западната астрологија и многу поразличен зодијак во кинеската астрологија.
1 Историско потекло
Зодијакот потекнува од Сумерите кои живееле во Месопотамија.
2 Зодијачки соѕвездија
Зодијакот вклучува дванаесет од соѕвездијата низ кои еклиптиката поминува. Еклиптиката всушност поминува и низ тринаесетто соѕвездие - соѕвездието на борецот со змии (латински: Ophiuchus) но тоа не се смета за дел од зодијакот. Поради тоа што еклиптиката лежи во главната рамнина на Сончевиот Систем, Сонцето, Месечината и планетите изгледаат како да се движат низ зодијачките соѕвездија.
Следната табела ги споредува датите во кои Сонцето влегува во астролошки знак или од Западниот или од Хиндуистичкиот астролошки систем, и датата кога Сонцето влегува во астрономското соѕвездие со истото име. Датите можат да варираат најмногу до два дена, од година на година, во зависност циклусот на престапните години, и од изместувањето на оската на Перихелот на Земјината орбита низ текот на многу векови.
Латинско име, Име и симбол, Астролошки дати, Астрономски дати(од 1977), Елементи на Зодијакот
Западен зодијак, Хиндуистички зодијак
Aries, Овен,, 21 март – 19 април, 14 април – 14 мај, 19 април – 14 мај, Оган
Taurus, Бик,, 20 април – 20 мај, 15 мај – 14 јуни, 14 мај – 21 јуни, Земја
Gemini, Близнаци,, 21 мај – 20 јуни, 15 јуни – 16 јули, 21 јуни – 21 јули, Воздух
Cancer, Рак,, 21 јуни – 22 јули, 17 јули – 16 август, 21 јули – 11 август, Вода
Leo, Лав,, 23 јули – 22 август, 17 август – 16 септември, 11 август – 17 септември, Оган
Virgo, Девица,, 23 август – 22 септември, 17 септември – 17 октомври, 17 септември – 31 октомври, Земја
Libra, Вага,, 23 септември – 22 октомври, 18 октомври – 16 ноември, 31 октомври – 23 ноември, Воздух
Scorpius, Скорпија,, 23 октомври – 21 ноември, 17 ноември – 15 декември, 23 ноември – 30 ноември, Вода
''Ophiuchus'', 30 ноември – 18 декември, ???
Sagittarius, Стрелец,, 22 ноември – 21 декември, 16 декември – 14 јануари, 18 декември – 15 јануари, Оган
Capricornus, Јарец,, 22 декември – 19 јануари, 15 јануари – 12 февруари, 19 јануари – 16 февруари, Земја
Aquarius, Водолија,, 20 јануари – 18 февруари, 13 февруари – 14 март, 16 февруари – 12 март, Воздух
Pisces, Риби,, 19 февруари – 20 март, 15 март – 13 април, 12 март – 19 април, Вода
3 Ангели на зодијакот
Со појавата на христијанизацијата на Европа, ангелите беа поврзувани со знаците на зодијакот за да ги заменат традиционалните богови. Традиционалните поврзувања се:
Знак, Ангел
Овен, Малахидаел
Бик, Азмодел
Близнаци, Амбриел
Рак, Муриел
Лав, Верхиел
Девица, Хамалиел
Вага, Уриел
Скорпија, Барбиел
Стрелец, Адвахиел
Јарец, Ханиел
Водолија, Габриел
Риби, Бархиел
4 Зодијакот како тема во уметноста и во популарната култура
* „Самоизгнаник во кругот на Зодијак“ - песна на македонскиот писател Славко Јаневски од 1966 година.* „Зодијак“ (''Zodiac'') - рок-балет на македонската рок-група „Леб и сол“ од 1990 година.
* „Јарец (англиски: ''Capricorn'') - песна на британската рок-група „Моторхед“ (''Motörhead'') од 1979 година.* „Зодијак“ (''Zodiac'') - филм на американскиот режисер Дејвид Финчер од 2007 година.